Държавен вестник, бр. 65, 2008 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  65
рат усилията си и вложат воля и постоянство в
изграждането на утрешния ден на българските
деца и подобряване на благосъстоянието им.
3. Обръщаме се към всички овластени с пра-
ва и задължения, с родителски грижи или ин-
ституционални правомощия, със законодател-
на или изпълнителна власт, с медийна или дру-
га обществена сила, справедливо да оценяват
нуждите на всички български деца, живеещи в
страната или чужбина, да полагат системни
грижи за тях и да ги подкрепят в техния бит,
възпитание, образование, здраве и цялостно
развитие.
4. Живеейки в семейството на Европейския
съюз, заедно с целия цивилизован свят, ние по-
емаме ангажименти за добруването на нашите
деца, заявяваме нашите цели и декларираме
нашата воля да защитаваме правата на децата и
поемаме отговорността да ги подкрепяме в тях-
ното развитие и да пазим здравето и живота им.
Декларацията е приета от 40-то Народно
събрание на 10 юли 2008 г. и е подпечатана с
официалния печат на Народното събрание.
Председател на Народното събрание:
Георги Пирински
1125
ОБРЪЩЕНИЕ
България—парламентарна Република!
Гражданки и граждани,
На 12 юли ни предстои да отбележим седем-
надесетата годишнина от приемането на наша-
та Конституция—основният закон, закрепил
принципите и нормите на демократичното уст-
ройство и прогласил страната ни за парламен-
тарна република.
Учредителното събрание от 1879 г., чиято
130-годишнина предстои да честваме в начало-
то на следващата година, с Търновската конс-
титуция заложи темелите на съвременна Бъл-
гария като европейска държава с всеобщо за
времето си избирателно право и Народно съб-
рание с широки правомощия. Решаващото ус-
ловие за достойно изпълнената от него мисия
бе способността на тогавашните представите-
ли в Събранието да надмогнат избликналите
противоборства и вражди, да обединят воля и
умения като израз на общата грижа да докажат
способността на възкръсналия за самостояте-
лен живот български народ успешно да се само-
управлява.
Прогласяването на Независимостта на Бъл-
гария преди 100 години на 22 септември е поре-
ден израз на волята за равноправно и пълно-
ценно място на България в Европа и света. Този
исторически акт и неговото успешно утвържда-
ване стават възможни благодарение на отго-
ворното взаимодействие между тогавашните
държавни институции—правителство, държа-
вен глава и парламент, подчинени на общона-
ционалния интерес!
Ето защо, обръщайки се  към нашия Осно-
вен закон, можем с убеденост да заявим, че той
е органичен продукт на 130-годишното разви-
тие на българската държавност, в основите на
която, при всички превратности и драматични
изпитания, принципът за конституционен ред
остава крайъгълният камък за държавен гра-
деж. Днес Конституцията ни неумолимо пред-
поставя същината на държавата като парламен-
тарна република; оттук произтича и универсал-
ната є значимост за управлението, развитието
и бъдещето на държавата ни.
Ние, народните представители в 40-то На-
родно събрание, ясно съзнаваме особената си
отговорност парламентарната република на
практика да отстоява и потвърждава конститу-
ционните принципи и норми. Същевременно ние
всички сме изправени пред предизвикателст-
вото да утвърдим в живота ни върховенството
на Закона, правовия ред като необходимата
основа за напредъка на България, на всеки неин
гражданин.
Конституцията ни предполага и налага не-
търпимост и непримиримост към всякакви за-
кононарушения, но сама не е в състояние да
възпре корупционните практики, фалшифи-
кациите, злоупотребите и лицемерието в на-
шия политически и обществен живот. Ако ис-
тински желаем да се противопоставим на про-
извола и беззаконието, е нужно преди всичко
едно—обща и твърда воля на граждани и ин-
ституции да пресечем купуването на гласове,
да ликвидираме “политическите чадъри”, вли-
янието на съмнителни групировки, без което
не можем да разчитаме нито на нормален по-
литически процес, нито на реален живот на
Конституцията.
Нека пред прага на предстоящата годишни-
на отправим израз на благодарствена почит към
всички онези, допринесли с живот и дела за
развитието на българския конституционализъм,
независимо от убеждения и превратности в дей-
ността им.
Гражданки и граждани,
Нека отбележим, че наред с културните и
историческите си приоритети България засви-
детелства общоевропейска същност и с духа и
съдържанието на своята Конституция.
Нека потвърдим решимостта си да утвърж-
даваме Конституцията, усъвършенствана, но не
и преиначавана, като онзи гарант на  парламен-
тарната Република, който ни разкрива магист-
ралния път за достойно бъдеще в новите време-
на, в които живеем!
Обръщението е прието от 40-то Народно
събрание на 11 юли 2008 г. и е подпечатано с
официалния печат на Народното събрание.
Председател на Народното събрание:
Георги Пирински
1126